Τόμας Ραβέλι

Ο Τόμας Ραβέλι (σουηδικά: Thomas Ravelli, γενν. 13 Αυγούστου 1959) είναι Σουηδός πρώην επαγγελματίας ποδοσφαιριστής, ο οποίος αγωνιζόταν ως τερματοφύλακας. Η 21χρονη  σταδιοδρομία συνδέθηκε σχεδόν αποκλειστικά με τις Έστερς ΙΦ και ΙΦΚ Γκέτεμποργκ, μετ τις οποίες εμφανίστηκε συνδυαστικά σε 416 αγώνες της σουηδικού πρωταθλήματος. Ήταν ο παίκτης με τις περισσότερες συμμετοχές για την Εθνική Σουηδίας για αρκετά χρόνια και εκπροσώπησε τη χώρα στα Παγκόσμια Κύπελλα του 1990 και του 1994 και στο Ευρωπαϊκό Πρωτάθλημα του 1992. Το χρονικό διάστημα 1995–2000 ήταν κάτοχος του ρεκόρ κόσμου διεθνών συμμετοχών.

 Βιογραφία 

Ο Ραβέλι γεννήθηκε στο Βέστερβικ, αλλά μεγάλωσε στο Βίμερμπι, όπου έζησε τα πρώτα πέντε χρόνια της ζωής του. Ο δίδυμος αδερφός, Αντρέας, ήταν επίσης ποδοσφαιριστής. Ο πατέρας τους, ο Δρ. Πέτερ Ραβέλι, ήταν Αυστριακός μετανάστης ιταλικής καταγωγής, ο οποίος μετακόμισε στη Σουηδία το 1952Thomas Ravelli; UEFA, 10 Ιουλίου 2003 και τα αδέρφια έπαιξαν μαζί στην Έστερ και στην εθνική ομάδα.  

Σε επίπεδο συλλόγων έπαιξε για την Έστερς ΙΦ και την ΙΦΚ Γκέτεμποργκ, κερδίζοντας τρία πρωταθλήματα Άλσβενσκαν κατά τη διάρκεια της δεκαετούς θητείας του στην Έστερ πριν υπογράψει για τη δεύτερη το 1989, σε ηλικία 29 ετών. Με την Γκέτεμποργκ, ο Ραβέλι κατέκτησε άλλα έξι πρωταθλήματα και το μοναδικό του Κύπελλο Σουηδίας. Το 1998, ήδη 39 ετών, εντάχθηκε στην Τάμπα Μπέι Μιούτινι του Μέιτζορ Λιγκ Σόκερ, κλείνοντας την καριέρα του την επόμενη χρονιά με την Έστερ. Συνολικά, έπαιξε σε σχεδόν 600 επίσημους αγώνες ως επαγγελματίας.

Η διεθνής καριέρα του Ραβέλι διήρκεσε σχεδόν δύο δεκαετίες, ξεκινώντας το 1981. Αγωνίστηκε στο Παγκόσμιο Κύπελλο του 1990, στο Ευρωπαϊκό Πρωτάθλημα του 1992 και στο Παγκόσμιο Κύπελλο του 1994, με τη Σουηδία να τερματίζει τρίτη στην τελευταία διοργάνωση, και συμμετείχε συνολικά σε 143 αγώνες. Ο ημιτελικός του Παγκοσμίου Κυπέλλου του 1994 εναντίον της Βραζιλίας ήταν ο 116ος αγώνας του Ραβέλι για τη Σουηδία, ξεπερνώντας το εθνικό ρεκόρ συμμετοχών του Μπιορν Νόρντκβιστ. Η επίδοση του ήταν ρεκόρ κόσμου (και Ευρώπης) από το 1995, όταν ξεπέρασε τον Πίτερ Σίλτον, μέχρι το 2000, όταν και ξεπεράστηκε από τον Λόταρ Ματέους.

Είναι γνωστός για το ότι απέκρουσε δύο πέναλτι κατά τη διάρκεια της διαδικασίας πέναλτι εναντίον της Ρουμανίας στον προημιτελικό αγώνα του Παγκοσμίου Κυπέλλου του 1994, συμπεριλαμβανομένου ενός στον «ξαφνικό θάνατο» (νίκη 5–4).WORLD CUP USA '94 / Quarterfinals: There once was a man named Ravelli... : Sweden: Goalkeeper's performance against Romanian penalty kicks seems like the stuff of legends.; Los Angeles Times, 11 Ιουλίου 1994 Αυτό το κατόρθωμα τον οδήγησε στο να τερματίσει δεύτερος για το Βραβείο Τερματοφύλακα της ΧρονιάςIFFHS' World's Best Goalkeeper of the Year 1994; at RSSSF και επίσης ψηφίστηκε από το France Football ως ο 7ος καλύτερος παίκτης στην Ευρώπη.European Footballer of the Year ("Ballon d'Or") 1994; at RSSSF

 Στατιστικά σταδιοδρομίας 

 Με συλλόγους 
+Συμμετοχές και γκολ ανά σύλλογο, σεζόν και διοργάνωσηΟμάδαΣεζόνΠρωτάθλημαΚύπελλοΕυρώπηΣύνολοΚατηγορίαΣυμ.ΓκολΣυμ.ΓκολΣυμ.ΓκολΣυμ.ΓκολΈστερς ΙΦ1976Άλσβενσκαν00101977Άλσβενσκαν001978Άλσβενσκαν001979Άλσβενσκαν1301980Άλσβενσκαν2601981Άλσβενσκαν2601982Άλσβενσκαν2401983Άλσβενσκαν2801984Άλσβενσκαν1701985Άλσβενσκαν1901986Άλσβενσκαν2001987Άλσβενσκαν2401988Άλσβενσκαν220Σύνολο2190ΙΦΚ Γκέτεμποργκ1989Άλσβενσκαν22050202901990Άλσβενσκαν26020–2801991Άλσβενσκαν28060403801992Άλσβενσκαν24010402901993Άλσβενσκαν26030403301994Άλσβενσκαν25010803401995Άλσβενσκαν20060302901996Άλσβενσκαν17050803001997Άλσβενσκαν2301070310Σύνολο21103004002810Τάμπα Μπέι Μιούτινι1998Μέιτζορ Λιγκ Σόκερ230–Έστερς ΙΦ19991η Κατηγορία Σουηδίας80–Σύνολο σταδιοδρομίας4610

 Με εθνική 
+ Εθνική ομάδα ΈτοςΣυμ.Γκολ Σουηδία 1981 10 0 1982 7 0 1983 10 0 1984 6 0 1985 6 0 1986 4 0 1987 9 0 1988 8 0 1989 8 0 1990 10 0 1991 7 0 1992 10 0 1993 9 0 1994 17 0 1995 7 0 1996 5 0 1997 10 0 Σύνολο 143 0

 Τίτλοι και διακρίσεις 

Έστερς

 Άλσβενσκαν: 1978, 1980, 1981

Γκέτεμποργκ

 Άλσβενσκαν: 1990, 1991, 1993, 1994, 1995, 1996
 Κύπελλο Σουηδίας: 1991

Σουηδία

 Παγκόσμιο Κύπελλο: χάλκινο μετάλλιο 1994

Ατομικές

 Σουηδός Ποδοσφαιριστής της Χρονιάς: 1981
 Σουηδός Τερματοφύλακας της Χρονιάς: 1995, 1997
 ΔΟΙΣΠ Καλύτερος Τερματοφύλακας του Κόσμου: Αργυρή Μπάλα 1994, Χάλκινη Μπάλα 1995IFFHS' World's Best Goalkeeper of the Year 1995; at RSSSF

 Παραπομπές 

 Εξωτερικοί σύνδεσμοι 




Κατηγορία:Σουηδοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Σουηδοί ιταλικής καταγωγής
Κατηγορία:Ποδοσφαιριστές Εθνικής Σουηδίας Κ18
Κατηγορία:Ποδοσφαιριστές Εθνικής Σουηδίας Κ21
Κατηγορία:Ποδοσφαιριστές Εθνικής Σουηδίας
Κατηγορία:FIFA Century Club
Κατηγορία:Ποδοσφαιριστές Παγκοσμίου Κυπέλλου 1990
Κατηγορία:Ποδοσφαιριστές Ευρωπαϊκού Πρωταθλήματος 1992
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Έστερς ΙΦ
Κατηγορία:Ποδοσφαιριστές Άλσβενσκαν
Κατηγορία:Ποδοσφαιριστές ΙΦΚ Γκέτεμποργκ
Κατηγορία:Ποδοσφαιριστές Σούπερεταν
Κατηγορία:Ποδοσφαιριστές Τάμπα Μπέι Μιούτινι
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Κατηγορία:Σουηδοί ποδοσφαιριστές στο εξωτερικό
Κατηγορία:Δίδυμοι αθλητές